Document ID: 32004L0084

TARYBOS DIREKTYVA 2004/84/EB
2004 m. birželio 10 d.
iš dalies keičianti Direktyvą 2001/113/EB dėl žmonių maistui skirtų vaisių džemų, žele, marmeladų ir saldintos kaštonų tyrės
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę,
kadangi:
(1)
Direktyva 2001/113/EB (1) nustato esminius reikalavimus, kuriuos turi atitikti jos I priede apibrėžti produktai, įskaitant „džemą“ ir „marmeladą“, kad šie produktai galėtų laisvai judėti vidaus rinkoje.
(2)
Vokiečių kalba produktų pavadinimai„ Konfitüre“ ir „Marmelade“ yra naudojami atitinkamai kaip „džemas“ ir „marmeladas“.
(3)
Tam tikrose vietinėse Austrijos ir Vokietijos turgavietėse, tokiose kaip ūkininkų ar savaitiniai turgūs, terminas„marmeladas“ taip pat yra tradiciškai naudojamas kaip produkto „džemas“ pavadinimas; tokiais atvejais, terminas „Marmelade aus Zitrusfrüchten“ yra naudojamas kaip „marmelado“ terminas, siekiant atskirti dvejas produktų rūšis.
(4)
Todėl reikalinga, kad Austrija ir Vokietija, priimdamos būtinas priemones šiai direktyvai įgyvendinti, atsižvelgtų į šias tradicijas.
(5)
Ši direktyva turėtų būti taikoma nuo 2004 m. liepos 12 d., siekiant užtikrinti visišką jos nuostatų teikiamą naudą,
PRIĖMĖ ŠIĄ DIREKTYVĄ:
1 straipsnis
Direktyvos 2001/113/EB I priedas vokiečių kalba yra pakeičiamas šios direktyvos priedu.
2 straipsnis
Ši direktyva įsigalioja sekančią dieną po jos paskelbimo Europos Sąjungos oficialiajame leidinyje dienos.
Ji taikoma nuo 2004 m. liepos 12 d.
3 straipsnis
Ši direktyva skirta valstybėms narėms.
Priimta Liuksemburge, 2004 m. birželio 10 d.

Labels: 3
0
18
17